Չինաստանի Հանրապետության կենտրոնական բանկ (Թայվան)

**Չինաստանի Հանրապետության կենտրոնական բանկ (Թայվան)** (), Թայվանի կենտրոնական բանկ, 1924 թվականից մինչև 2007 թվականը կոչվել է Չինաստանի կենտրոնական բանկ և դեռևս նշվում է CBC հապավմամբ։

Նախնական հիմադրվել է 1924 թվականին Գուանճոուում, CBC-ն 1949 թվականին Չինաստանի կոմունիստական հեղափոխության պատճառով արտաքսվել է մայրցամաք Չինաստանից և տեղափոխվել Թայվան։ 1961 թվականին այն ստանձնել է կղզու թղթադրամների թողարկման գործառույթը Թայվանի բանկից։

Նրա իրավական և գործնական անունը չինարենում բառացի թարգմանությամբ նշանակում է «Կենտրոնական բանկ»։ Կենտրոնական բանկը ղեկավարում է Չինաստանի Հանրապետության կառավարության գործադիր կոմիտեն։

## Պատմություն
### Չինաստանի մայրցամաք (1924-1949)
[մինի|Չինաստանի Կենտրոնական բանկի կենտրոնակայանը 1924-1927 թվականներին գտնվում էր [Գուանճոու|Գուանճոուում, Գուանդուն նահանգ]]
մինի|Չինաստանի Կենտրոնական բանկի կենտրոնակայանը 1928-1949 թվականներին գտնվում էր Շանհայում՝ նախկին ռուս-չինական բանկի շենքում՝ Վեյթանի ափին։
մինի|Չինաստանի կենտրոնական բանկի նախկին մասնաճյուղը Պեկինի Ջիաոմինի արևմտյան նրբանցքում
[մինի|<bdi>[Չունցին նախկին (քանդված) ԿԲՉ շենքի տեղում գտնվող շենք]]
ԿԲՉ-ն (Չինաստանի Հանրապետության Կենտրոնական բանկը) ի սկզբանե առաջարկվել է 1923 թվականին Սուն Յաթ-Սենի՝ որպես Չինաստանի Հանրապետության զորքի և նավատորմի մարշալի հենակետ, և հիմնադրվել է Գուանճոուում մեկ տարի անց՝ 1924-ին՝ սկսելով ծառայել Ազգային կառավարությանը 1925 թվականից։ Հյուսիսային արշավանքի հաջողությունից հետո բանկը տեղափոխվեց Շանհայ, իսկ դրա ղեկավար Տ. Վ. Սունը 1928 թվականին Չինաստանի բանկի հետ բանակցեց աշխատանքի բաժանման վերաբերյալ, որի արդյունքում վերջինս կենտրոնացավ արտարժույթի գործառնությունների վրա։ Այնուհետև ԿԲՉ-ն դարձավ Չինաստանի «Չորս մեծ ազգային բանկերից» մեկը՝ Չինաստանի բանկի, Կապի բանկի և Չինաստանի Գյուղատնտեսական բանկի հետ միասին․ այս բոլորն էլ խոշոր թողարկող բանկեր էին։

1932 թվականին ԿԲՉ-ն կորցրեց իր իրավասությունը Չինաստանի հյուսիսարևելյան տարածքներում՝ այն անցնելով Մանջոուի կենտրոնական բանկին՝ Չանչունում։ Սակայն նրա դերը մնացած քաղաքներում ամրապնդվեց 1930-ականների կեսերին, երբ Ազգային կառավարությունը նրան վերապահեց արժույթի թողարկման մենաշնորհ, որը մաս էր կազմում մոնետար համակարգի լայնածավալ բարեփոխման։ Այդ բարեփոխումը ներառում էր նաև Չինաստանի նախկին արծաթե ստանդարտից հրաժարումը։ Սկզբում բարեփոխումը հաջող էր, սակայն շուտով՝ Ազգային կառավարության հետ միասին, ԿԲՉ-ն սկսեց կորցնել վերահսկողությունը Հյուսիսային Չինաստանի որոշ հատվածների նկատմամբ․ Կալգանում վերահսկողությունը անցավ Մենջիանի բանկին, իսկ Պեկինում՝ Միացյալ պահուստային բանկին։ Այնուհետև, Կենտրոնական և Արևելյան Չինաստանում՝ Հուասին առևտրային բանկին, ապա՝ Շանհայում և Նանկինում Կենտրոնական պահուստային բանկին։ 1937-1938 թվականներին ԿԲՉ-ն տեղափոխվեց Վուհան, ապա Չունցին՝ կառավարության հետ միասին։ 1942 թ. հուլիսի վերջին բանկին տրվեց արժույթի թողարկման մենաշնորհ Ազգային կառավարության վերահսկողության տակ գտնվող տարածքներում։ 1945 թվականին ԿԲՉ-ն վերականգնեց իր գլխավոր գրասենյակը Շանհայում և իր համազգային դերը, սակայն շուտով կանգնեց Չինաստանի քաղաքացիական պատերազմի իրականության առջև և, կառավարության հետ միասին, նորից տեղափոխվեց Գուանչժոու, Չունցին և Չենդու՝ նախքան վերջնական տեղափոխվելը Թայվան 1949 թվականի վերջում։ Նրա արխիվները կորան «Թայփինգ» նավի խորտակման ժամանակ, ինչը բարդացրեց բանկի գործունեության վերականգնումը Թայվանում։

### Թայվան (սկսած 1949)
Թեև ԿԲՉ-ն հանդիսանում էր կղզու կենտրոնական բանկը 1949 թվականից ի վեր, սակայն Թայվանի բանկը՝ առևտրային բանկ, որը հիմնադրվել էր 1897 թվականին ճապոնական գաղութային իշխանության ժամանակ, շարունակում էր թողարկել թղթադրամներ մինչև ԿԲՉ-ն այդ դերակատարությունը ստանձնեց 1961 թվականին։ 1979 թ. նոյեմբերի 8-ին ընդունվեց և հրապարակվեց վերանայված «Չինաստանի կենտրոնական բանկի մասին» օրենքը։ Թայվանի Բանկը թողարկում էր Նոր թայվանական դոլարը մինչև 2000 թվականը, երբ Չինաստանի Կենտրոնական բանկը վերջնականապես ստանձնեց այդ գործառույթը։ 2007 թվականին Չինաստանի կենտրոնական բանկի անգլերեն անվանումը փոխվեց՝ դառնալով Չինաստանի Հանրապետության (Թայվան) կենտրոնական բանկ։ Այս անվանափոխությունը տեղի ունեցավ Չեն Շույ-բիանի վարչակազմի կողմից պետական ընկերությունների՝ «Չինաստան» բառով անվանումների լայնածավալ վերանվանման շրջանակներում, ինչպիսին էր նաև Չունգհուա փոստի վերանվանումը։

## Կազմակերպչական կառուցվածք
մինի|Մուտք Մեծ Բրիտանիայի կենտրոնական բանկի բանկային բաժին
մինի|Մուտք Գանձապետարանի բաժնի կենտրոնական գրասենյակ

* Բանկային վարչություն
* Թղթադրամների թողարկման վարչություն
* Արտարժույթի վարչություն
* Գանձապետարանի վարչություն
* Ֆինանսական վերահսկողության վարչություն
* Տնտեսագիտական հետազոտությունների վարչություն
* Քարտուղարություն
* Հաշվապահության վարչություն
* Տեղեկատվական կառավարման վարչություն
* Անձնակազմի բաժին
* Էթիկայի բաժին
* Իրավաբանական հարցերի բաժին
* Նյու Յորքի ներկայացուցիչ գրասենյակ
* Լոնդոնի ներկայացուցիչ գրասենյակ

## Կառավարիչների ցանկ

## Հասանելիություն
Կենտրոնակայանի շենքը գտնվում է Թայբեյի մետրոպոլիտենի Chiang Kaishi Memorial Hall մետրոյի կայարանից հյուսիս-արևմուտք քայլելու հեռավորության վրա:

## Տես նաև
* Չինաստանի կենտրոնական դրամահատարան
* Կենտրոնական բանկերի ցանկ

## Ծանոթագրություններ

## Արտաքին հղումներ
* 

Կատեգորիա:Բանկեր այբբենական կարգով
Կատեգորիա:Թայվան
Կատեգորիա:Կենտրոնական բանկեր
Կատեգորիա:Չինաստան
Կատեգորիա:Չինաստանի տնտեսություն
Կատեգորիա:Ֆինանսներ ըստ երկրի